Diari Oficial de la Generalitat Valenciana


Sumari del DOGV 5487, del 11-04-2007 (2007/4383)

Informació pública de l'acord d'aprovació de les bases particulars per a l'adjudicació del programa d'actuació integrada del polígon 2 (P2) del Pla General d'Ordenació Urbana d'Utiel.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4383


Data del document
:   27-03-2007

Organisme emissor
:   Desarrollo Urbanistico Mare Nostrum, SLU

Tipus de document
:   Informació Pública

Descriptors 

:   * contracte d'obres
    * obres públiques
    * licitació

La mercantil Desarrollo Urbanístico Mare Nostrum SLU, amb CIF B-96697677, i domicili a estos efectes a l'avinguda dels Esports, s/n, d'Alzira (València), formularà proposta de programa d'actuació integrada que té com a objecte la urbanització dels terrenys que integren el denominat polígon 2 (P2) del Pla General d'Ordenació Urbana d'Utiel. Tot això a la vista de la contractació, pel procediment obert, amb el concurs previ per a la selecció de l'agent urbanitzador convocat per l'Ajuntament d'Utiel, aprovat en sessió celebrada en Acord plenari de data 28 de desembre de 2006 (DOGV núm. 5.457 de 23 de febrer de 2007), i a l'empara del que disposa l'article 133 de la Llei 16/2005, de 30 de desembre, Urbanística Valenciana.  
L'alternativa tècnica del programa està integrada bàsicament conforme al que establix la legislació urbanística valenciana i les bases particulars del concurs.  
De conformitat amb el que disposa l'article 134 de la Llei 16/2005, de 30 de desembre, de la Generalitat Valenciana, Urbanística Valenciana, se sotmet a informació pública l'esmentada alternativa tècnica, pel termini d'un mes, i es fa constar que en data 9 de maig de 2007 quedarà protocol·litzada per mitjà d'acta autoritzada per la Notaria de Vicenta Ramón Royo, amb domicili al carrer del Dr. Alejandro García, número 21, 46565 Utiel (València), amb horari d'atenció al públic de 09.00 a 14.00 hores, de dilluns a divendres i de 16.30 a 19.00 hores, excepte els divendres a la vesprada i depositada una còpia d'esta a l'Ajuntament d'Utiel. Durant l'indicat termini d'un mes podrà consultar-se tota la documentació que integra l'alternativa tècnica, tant en l'Ajuntament esmentat com en la notaria abans citada on quede protocol·litzada, on, així mateix, es podrà obtindre còpia de l'acta de protocol·lització, així com formular les al·legacions oportunes.  
El present anunci es publica igualment perquè servisca d'anunci als afectats desconeguts, o aquells la direcció dels quals no constara, o constara erròniament en el Registre Cadastral de conformitat i als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; el present anunci ha de tindre la consideració d'edicte.  
Alzira, 27 de març de 2007.- L'apoderat: Javier Marchesi Alcocer.